open-index/open-wikipedia-markdown huggingface dataset:
Janez Drnovšek

**Janez Drnovšek** bio je slovenski političar i državnik, bivši predsjednik i premijer Slovenije, te nekadašnji Predsjednik Predsjedništva SFR Jugoslavije.

## Biografija
Rođen je u Celju 17. maja 1950. Kao mladi ekonomist se odmah nakon diplomiranja 1973. godine zaposlio u poduzeću IGM Zagorje i 1981. godine magistrirao na temu Analiza organizacijskog razvoja tipičnog građevinskog poduzeća. Nakon toga dugo je radio kao direktor Ljubljanske banke u Ljubljani, a jednu godinu je službovao kao ekonomski savjetnik jugoslavenske ambasade u egipatskom Kairu.

Godine 1986. doktorirao je u Mariboru s temom Međunarodni monetarni fond i Jugoslavija. Iste godine je postao slovenski delegat Saveza republika i pokrajina bivše SFRJ. Dana 15. maja 1989. postao je predsjednik Predsjedništva SFRJ. Dužnost predsjednika je obavljao do 15. maja 1990. Kao pregovarač u slovenskom izaslanstvu tokom raspada Jugoslavije odigrao je ključnu ulogu. U julu 1991. uspio je dogovoriti povlačenje JNA s teritorija Slovenije.

Godine 1992. je postao predsjednik stranke Liberalna demokratija Slovenije (LDS), i tu dužnost je vršio sve do 2003. godine. Iste godine (1992) postao je i premijer Slovenije. Predsjednik Slovenije postao je 2002. sa predviđenim mandatnim rokom u trajanju pet godina. Posljednje godine predsjedanja državom obilježila je njegova uloga u međunarodnim odnosima. Posvetio se i ekonomskom usmjeravanju i socijalno angažiranom djelovanju. Od napuštanja dužnosti slovenskoga predsjednika živio je povučeno u selu Zaplana, dvadesetak kilometara od Ljubljane.

Za zasluge u procesu osamostaljivanja Slovenije 1992. odlikovan je najvišim državnim odlikovanjem Slovenije.

Umro je od karcinoma 23. februara 2008. u Zaplani.

## Vanjski linkovi
*

Kategorija:Rođeni 1950.
Kategorija:Umrli 2008.
Kategorija:Biografije, Celje
Kategorija:Slovenski političari
Kategorija:Slovenski državnici
Kategorija:Slovenski premijeri
Kategorija:Predsjednici Jugoslavije
Kategorija:Generalni sekretari Pokreta nesvrstanih
Internacionalni festival prijateljstva

**Internacionalni Festival prijateljstva** je kulturna manifestacija tradicionalnog i internacionalnog karaktera čiji je glavni organizator Općina Goražde. 

Festival je centralni događaj turističke ljetne sezone koji se održava pod sloganom: "prijateljstvo, druženje, igra i zabava". Ovaj festival, koji traje od 1. do 10. augusta, predstavlja sintezu različitih kulturnih dešavanja iz velikog broja evropskih zemalja, gdje moto ovog festivala dobija puni smisao i postiže željene efekte.

## Reference 
## Vanjski linkovi 
* https://czk.ba/festival/ FESTIVAL PRIJATELJSTVA

Kategorija:Festivali u Bosni i Hercegovini
Kategorija:Goražde
Dani jabuke

Sajam "Dani jabuke" je privredno-kulturna manifestacija koja se održava u Goraždu . Na Sajmu učestvuju izlagači iz oblasti primarne poljoprivredne proizvodnje i prehrambene industrije.

Otvaranje Sajma se odvija Gradskoj dvorani. Cilj i namjera organizatora je da ova manifestacija Goraždu vrati izgubljeni status u oblasti voćarstva koje je imalo prije stotinu i više godina.

## Vanjski linkovi 
* https://federalna.ba/sajam-dani-jabuke-u-gorazdu-okupio-izlagace-iz-bih-i-regiona-ck7zc

## Reference 
Kategorija:Goražde
Edhem Bičakčić

**Edhem Bičakčić** rođen je 17. januara 1952. u Sarajevu. Diplomirao je na Elektrotehničkom fakultetu i radio kao istraživač u sektoru za studije i razvoj u Elektroprivredi BiH, gdje je obavljao i dužnost generalnog direktora.

Izabran je za predsjednika Bosanskohercegovačke podrinjske narodne stranke na njenom trećem redovnom kongresu.

Svojevremeno je bio premijer Federacije BiH.
Trenutno je predsjednik Sabora Islamske zajednice BiH.

## Vanjski linkovi 
* http://www.oslobodjenje.ba/vijesti/bih/edhem-bicakcic-na-celu-stranke

Kategorija:Bosanskohercegovački političari
Kategorija:Političari Bosanskohercegovačke podrinjske narodne stranke
Kategorija:Biografije, Sarajevo
Kategorija:Rođeni 1952.
Kategorija:Živi ljudi
Kategorija:Političari Federacije Bosne i Hercegovine
Festival pjesme i sevdaha "Rade Jovanović"

U znak sjećanja na poznatog goraždanskog pjesnika i kompozitora Rade Jovanovića, u Goraždu se 18. juna 2005. održao međunarodni festival pjesme i sevdaha "Rade Jovanović Goražde 2005."

Incijativa za održavanje ovog festivala potekla je od, također, jednog pjesnika i kompozitora, Safeta Garčevića.

"Rade Jovanović volio je Bosnu i ljude i bio nadahnuće mnogim mladim talentima. Njegove pjesme s kojima su svoje karijere započinjali danas poznati i slavni izvođači narodne muzike, predstavljaju neprocjenjivu muzičku baštinu Bosne i Hercegovine. ("Jablani se povijaju", "Ne pitaj me stara majko", "Na obali Drine", "Bolan ti ležim jarane", "Kad sretneš Hanku", "Prođoh Bosnom kroz gradove", "Još ove noći čaše nam dajte").

U revijalnom dijelu kao gosti učestvuju mnogi poznati izvođači narodne muzike koji pjevaju pjesme Radeta Jovanovića.

Kategorija:Festivali u Bosni i Hercegovini
Kategorija:Goražde
Kategorija:Muzika u Bosni i Hercegovini
Ralph Waldo Emerson

**Ralph Waldo Emerson** (Boston, 25. maj 1803 - Concord, 27. april 1882) bio je američki filozof, esejist i pjesnik.

Po svojim idejama i utjecaju centralna je ličnost američkog intelektualnog života u 19. vijeku. Njegovo predavanje pod naslovom "Američki učenjak" nazvano je "intelektualnom Deklaracijom nezavisnosti". Uređivao je list *The Deal*. Smatrao je da je pjesnikova uloga da nam pomogne uvidjeti ono stalno u onome što je promjenjivo i prolazno. Objavio je knjige *Ugledni ljudi* i *Engleske značajke*, te zbirke eseja *Provođenje života*, *Društvo i osama*, *Priroda* i *Ogledi*.

## Također pogledajte 
* Filozofija
** Savremena filozofija

## Reference 
## Vanjski linkovi 
Opširna biografija 

Kategorija:Američki filozofi
Kategorija:Američki pisci
Kategorija:Biografije, Boston
Kategorija:Pjesnici romantizma
Kategorija:Rođeni 1803.
Kategorija:Umrli 1882.
Niccolò Machiavelli

**Niccolò Machiavelli** (3. maj 1469 – 22. juni 1527) bio je italijanski političar, teoretičar države i prava, historičar, pisac i filozof. Machiavelli je bio sekretar Firentinske republike nastale poslije progona Medičija iz Firence (1498). Ali, kada su se protjerani Mediči vratili u Firencu 1512, on je bio otpušten iz javne službe i morao se povući iz političkog života. Dalje se posvetio književnosti i nauci.

Njegovo najznačajnije djelo je Vladar (Il Principe) objavljen 1513. U njemu ističe da vladar treba da bude vjeroloman, mudar, bezobziran, zao i hrabar. Prema Machiaveliju vladarev uspjeh i državni interes treba da stoje iznad svih moralnih obaveza. Putem svoga djela Machiavelli je tražio u svome vremenu osobu koja bi ujedinila Italiju. Njegovo djelo izučavali su svi vladari. Na njegovim postavkama stvoren je novi stav u politici nazvan makijevalizam (učenje i shvatanje politike koja ne bira sredstva da bi ostvarila svoj cilj). Machiavelli je naučavao da pravo počiva na sili. Po njemu da bi se ostvarile zamisli države postoje dva načina, a to su zakon i sila. Pri tome, kako je zakon je svojstven ljudima, a sila zvjerima, Machiavelli smatra da vladalac smije da upotrebi sva sredstva u državnom interesu. Na kraju Machiavelli predlaže da političko djelovanje ne treba da podliježe ocjenjivanju sa moralnog stanovišta.

Godine 1520. je stekao naklonost Medičijevih i imenovan je glavnim historičarom Firence. Ali, i to je kratko trajalo, jer su Mediči opet bili svrgnuti. Machiavelli je napisao i djela Historija Firence, O ratnoj vještini, Rasprave (o prvih deset knjiga Tita Livija) i dr.

## Djela
*Vladar (1532) 
*Rasprava o prvoj dekadi Tita Livija (1502)
*Historija Firence 
*Mandragola

## Također pogledajte
*Filozofija
*Novovjekovna filozofija
*Čanakja, "indijski Machiavelli"

## Reference
## Vanjski linkovi
*Niccolo Machiavelli - izreke, citati, misli... 

Kategorija:Rođeni 1469.
Kategorija:Umrli 1527.
Kategorija:Biografije, Firenca
Kategorija:Italijanski filozofi
Kategorija:Italijanski pisci
Kategorija:Italijanski političari
Kategorija:Historija Italije
Mehmed Teufik Azabagić

**Mehmed Teufik ef. Azabagić** (Tuzla, 1838 – Tuzla, 1918) drugi je po redu reis-ul-ulema u periodu Austro-Ugarske uprave Bosnom i Hercegovinom.

## Biografija 
Mehmed Teufik Azabagić sin Osman-bega rođen je u Tuzli 1838. godine. Potiče iz bogate tuzlanske porodice, Azabagića. Osnovno i srednje obrazovanje završio je u Tuzli, a zatim je otišao na studije islamskih nauka u  Istanbul. Diplomirao je 1868. godine, a potom se vratio u Tuzlu. Prošao je sve pozicije u Islamskoj zajednici u Bosni i Hercegovini. Bio je imam, hatib, vaiz, a potom upravitelj ruždije u Sarajevu, kada je premješten na isti položaj u Tuzlu, gdje je istovremeno vršio i funkciju kadije. Nakon što je Austro-Ugarska okupirala Bosnu i Hercegovinu 1878. godine postavljen je za tuzlanskog muftiju.

## Reis-ul-ulema 
Na položaju reis-ul-uleme Azabagić je bio od 1893. do 1909. godine. Imenovan je 25. oktobra 1893. godine a svečana predaja menšure i ustoličenje bili su 20. novembra iste godine, u rezidenciji Konak, nakon dove u Carevoj džamija u Sarajevu.

Dobivanjem vjerske i vjersko-prosvjet autonomije muslimani u Bosni i Hercegovini pripremali su se da donesu novi statut Islamske zajednice u Bosni i Hercegovini i po njemu da izaberu reis-ul-ulemu. Azabagić je penzionisan 1909. Ostatak života proživio je u Tuzli. Umro je u 22. maja 1918. godine. Ukopan je u haremu Jalske džamije u Tuzli.

## Bibliografija 
* *Risala o hidžri* (1884.)

## Povezani članci 
* Reis-ul-ulema
* Islamska zajednica u Bosni i Hercegovini
* Reis-ul-ulema Sulejman Šarac

## Reference 
Kategorija:Rođeni 1838.
Kategorija:Umrli 1918.
Kategorija:Biografije, Tuzla
Kategorija:Imami
Kategorija:Reisul-uleme Islamske zajednice u Bosni i Hercegovini
Kategorija:Historija Tuzle
Sulejman Šarac

**Hfz. Sulejman ef. Šarac** (1850 – 27. decembar 1927) bio je treći reisul-ulema u periodu Austro-Ugarske uprave nad Bosnom i Hercegovinom.
 
## Biogeafija 
Šarac je osnovno obrazovanje i hifz Kur'ana stekao je u rodnom mjestu, a dalje školovanje u Istanbulu je završio 1878. Po povratku u Bosnu i Hercegovinu 1879. biva imenovan za bihaćkog muftiju, na kojoj dužnosti ostaje do 1887, nakon čega biva postavljen za profesora,a kasnije i za direktora Šerijatske sudačke škole u Sarajevu.

U pokretu za vjersku i vjersko-prosvjetnu autonomiju Bošnjaka u Bosni i Hercegovini aktivno je učestvovao, zbog čega mu je Austro-Ugarska teško zamjerila i tadašnja Zemaljska vlada u Bosni i Hercegovini ga premjestila u Vrhovni šerijatski sud. Uskoro je jednoglasno izabran za reisu-l-ulemu. Njegov izbor nije bio po volji Austro-Ugarskoj, koja će ga, nakon dvogodišnjeg rada, prisiliti da podnese ostavku i to preko iste Hodžinske kurije koja ga je prije dvije godine jednoglasno izabrala. Nakon ultimatuma Zemaljske vlade u Bosni i Hercegovini da u roku od osam dana podnese ostavku, Sulejman Šarac podnio je ostavku na položaj reis-ul-uleme u augustu 1912. Nakon toga se posvetio porodici i nauci.

Umro je 27. decembra 1927. u Sarajevu.

## Povezani članci 
* Reis-ul-ulema
* Islamska zajednica u Bosni i Hercegovini
* Reis-ul-ulema mesnevihân Mehmed Džemaludin Čaušević

## Reference 
## Vanjski linkovi 
* https://web.archive.org/web/20130928000140/http://preporod.com/index.php/teme/povijest-i-tradicija/3173-zanimljivosti-o-reisu-l-ulemama.html

Kategorija:Rođeni 1850.
Kategorija:Umrli 1927.
Kategorija:Biografije, Stolac
Kategorija:Imami
Kategorija:Reisul-uleme Islamske zajednice u Bosni i Hercegovini
Ibrahim Maglajlić

**Hfz. Ibrahim ef. Maglajlić** (Banja Luka, 25. aprila 1861 – Sarajevo, 16. septembra 1936), peti reis-ul-ulema u razdoblju Kraljevstva Jugoslavije i prvi predsjednik Jugoslavenske muslimanske organizacije (JMO).

## Biografija 
Ibrahim  Maglajilić je rođen 1861. godine u Banjoj Luci, gdje je završio osnovno školovanje, te banjalučku medresu pred muderisom Smailom Skopljakom. Prilikom austrougarske okupacije Bosne i Hercegovine, priključio se snagama otpora, zbog čega je interniran u mjesto Olomouc, u današnjoj Češkoj. Po povratku iz zatočeništva odlazi u Istanbul na studije, a u Bosnu i Hercegovinu se vraća 1887. godine, kada biva postavljen za upravitelja *Fevzije medrese* u Banjoj Luci, a 1898. i za upravitelja ruždije. Na tom mjestu ostaje do 1914. godine, kada je postavljen za muftiju tuzlanskog. U Tuzli je dočekao kraj rata i formiranje Kraljevstva Srba, Hrvata i Slovenaca. Sa poznatijim Bošnjacima tog vremena osnovao je 1919. političku stranku, Jugoslavensku muslimansku organizaciju, i bio njen prvi predsjednik. Na izborima za Ustavotvornu skupštinu 1920. izabran je za narodnog poslanika. Nakon rascjepa u stranci, on osniva novu političku organizaciju, ali ne osvaja nijedan politički mandat. Godine 1925. premješten je za muftiju banjalučkog, a 1929. je otišao u penziju.

Za reis-ul-ulemu Islamske vjerske zajednice Kraljevine Jugoslavije postavljen je 12. juna 1930. godine. Kako je Atatürk u Turskoj ukinuo hilafet i ured šejhu-l-islama Mešihat, više nije postojala institucija koja bi reis-ul-ulemi dodijelila menšuru, pa je osnovano posebno tijelo (Savjet za menšuru) sastavljeno od članova oba Ulema medžlisa (sarajevski i skopski), delegata Vakufsko-mearifskih vijeća i članova Vrhovnih šerijatskih sudova. Svečano ustoličenje obavljeno je u Bajrakli džamiji u Beogradu 31. oktobra 1930. godine, kada je Vrhovno islamsko starješinstvo i sjedište reis-ul-uleme preneseno iz Sarajeva u Beograd. Penzionisan je 14. marta 1936. godine kada je došlo do promjene režima i kada je Vrhovno islamsko starješinstvo i sjedište reis-ul-uleme vraćeno u Sarajevo. Umro je  nekoliko mjeseci kasnije, 16. septembra 1936. godine.

Odlikovan je ordenom Svetog Save III stepena, ordenom Bijelog orla V stepena i ordenom Jugoslavenske krune I reda.

## Povezani članci 
* Reis-ul-ulema
* Islamska zajednica u Bosni i Hercegovini
* Reisu-l-ulema Fehim Spaho

## Reference 
## Vanjski linkovi 
* https://web.archive.org/web/20130928000140/http://preporod.com/index.php/teme/povijest-i-tradicija/3173-zanimljivosti-o-reisu-l-ulemama.html

Kategorija:Rođeni 1861.
Kategorija:Umrli 1936.
Kategorija:Biografije, Banja Luka
Kategorija:Imami
Kategorija:Reisul-uleme Islamske zajednice u Bosni i Hercegovini
Ibrahim Fejić

**Hadži Ibrahim ef. Fejić**, prvi bosanski reisu-l-ulema u novoj Jugoslaviji, a sedmi od uspostave Islamske zajednice.

## Biografija 
Rođen je 1879. u bošnjačkoj porodici u Mostaru tada u sastavu Austro-Ugarskog kondominijuma Bosne i Hercegovine. Osnovno školovanje završio je u rodnom gradu, a zatim nastavio u Karađoz-begovoj medresi. Po završetku medrese nastavio je pohađanje višeg kursa islamskih nauka pred mostarskim alimom i muderisom Salihom Alibegovićem, od koga je dobio i idžazet. Tečno je govorio turski, arapski i perzijski, a dobro je vladao njemačkim jezikom. a pet članova njegove porodice dali su svoje živote za oslobođenje zemlje.

U svom desetogodišnjem djelovanju na ovom položaju je radio na saniranju prilika u Islamskoj vjerskoj zajednici i normalizaciji odnosa sa novom narodnom vlasti, te suzbijanju revanšizma. U novembru 1957. na lični zahtjev zbog starosti povukao se u penziju, a umro je 15. decembra 1962. u Sarajevu.

## Vjersko vodstvo 
Komunistička partija Jugoslavije je 1947. postigla sporazum sa Islamskom zajednicom, zahtijevajući izbor reformističkih vođa. U augustu je proglašen novi ustav Islamske zajednice, a Fejić je 26. augusta izabran za prvog velikog muftiju (reisul-ulemu) u "Drugoj Jugoslaviji". Svečana inauguracija održana je 12. septembra u Gazi Husrev-begovoj džamiji, a ne u Carevoj džamiji, kako je to bilo tradicionalno. Godine 1950. Fejić je objavio tekst u kojem je dalje objasnio da zaklanjanje lica nije nalagano religijom.

## Smrt 
U novembru 1957. Fejić je tražio da bude razriješen dužnosti. Umro je 15. decembra 1962, a dva dana kasnije sahranjen je u Sarajevu.

## Reference 
Kategorija:Rođeni 1879.
Kategorija:Umrli 1962.
Kategorija:Biografije, Mostar
Kategorija:Imami
Kategorija:Reisul-uleme Islamske zajednice u Bosni i Hercegovini
Kategorija:Gradonačelnici Mostara
Sulejman Kemura

**Sulejman ef. Kemura** je rođen u Sarajevu 1908. godine. Po završetku mekteba i ruždije, nastavio je školovanje u Gazi Husrev-begovoj medresi u Sarajevu. Početkom školske 1925/26. godine upisuje se na Šerijatsku sudačku školu na kojoj je diplomirao u školskoj 1929/30. godini. Kao mladi šerijatski sudija, službovao je pri šerijatskim sudovima u Foči i Konjicu. U Foči se uključuje u rad muslimanskog kulturno-prosvjetnog društva "Gajret", a radi i na suzbijanju nepismenosti među muslimanskim masama. Ubrzo ga, na prijedlog Ulema medžlisa, tadašnji reisu-l-ulema postavlja za sekretara Muftijstva u Mostaru, gdje pored te dužnosti predaje i vjeronauku na mostarskoj gimnaziji i učiteljskoj školi.

Nakon ukidanja okružnih muftijstava iz Mostara Kemura prelazi u Sarajevo na mjesto prosvjetnog referenta Ulema medžlisa, zatim u Vakufsku direkciju, prvo u svojstvu vjersko-prosvjetnog referenta, a zatim direktora ove značajne institucije. U 1949. godini Vrhovno islamsko starješinstvo u FNRJ povjerilo mu je dužnost direktora Gazi Husrev-begove medrese u Sarajevu i urednika "Glasnika", a osnivanjem Udruženja ilmijje 1950. godine izabran je za sekretara, tako da je se te dužnosti obavljao uporedno.

## Vanjski linkovi 
* http://www.rijaset.ba/index.php?id=66&option=com_content&task=view 

## Reference 
Kategorija:Rođeni 1908.
Kategorija:Umrli 1975.
Kemura, Sulejman ef.
Kemura, Sulejman
Kategorija:Reisul-uleme Islamske zajednice u Bosni i Hercegovini
Husein Mujić

**Husein ef. Mujić** rođen je 1918. godine u Gornjoj Orahovici kod Gračanice. Sresku medresu završio je u Gračanici a Behrem-begovu medresu u Tuzli. U vrijeme školovanja u Tuzli 1936. godine završio je i hifz pred hafizom Ahmed Redžebašićem. Studije arapskog jezika i književnosti završio je vanredno, na Filološkom fakultetu Univerziteta u Beogradu 1980. godine.

U Islamskoj zajednici radi od 1938, prvo kao imam i vjeroučitelj u Zvorniku, zatim u Srednjoj Zelinji kod Gradačca, zatim Gračanici. 1960. godine izabran je za glavnog imama tuzlanske oblasti a 15 godina kasnije postaje muftija tog regiona. Sa te funkcije je izabran za reisul-ulemu, a menšura mu je predata, po njegovoj želji, 11. decembra 1987. godine u beogradskoj Bajrakli džamiji.

Pritisnut događajima u Islamskoj zajednici, sa položaja reisu-l-uleme povukao se nakon dvije godine, koncem 1989. godine. Bio je redoviti član kako republičkih tako i saveznih organa Islamske zajednice, aktivni sudionik Narodnog fronta i Socijalističkog saveza, nekoliko godina predsjednik Udruženja ilmijje, a tri godine i odgovorni urednik "Preporoda", tadašnjeg glasila ovog udruženja.

## Vanjski linkovi 
* https://web.archive.org/web/20130928000140/http://preporod.com/index.php/teme/povijest-i-tradicija/3173-zanimljivosti-o-reisu-l-ulemama.html

Kategorija:Rođeni 1918.
Kategorija:Biografije, Gračanica
Kategorija:Imami
Kategorija:Reisul-uleme Islamske zajednice u Bosni i Hercegovini
Kategorija:Živi ljudi
Američki učenjak

mini|242x242piksel|Ralph Waldo Emerson 

**Američki učenjak** je bio govor koji je održao američki filozof Ralf Emerson 1837. godine *Fi beta kapa društvu* u Cambridge, Massachusetts-u. Pozvan je da održi govor radi svog fundamentalnog djela *Priroda*, koje je izdato godinu dana ranije u kojem je on američkom, historijski mladom društvu, dao novi pogled na svijet. Američko društvo je još uvijek bilo pod velikim evropskim uticajem i 60 godina nakon proglašenja nezavisnosti, i Emerson je, po prvi put u historiji te zemlje, obezbjedio putokaz kako da se oslobode tog stranog vela i stvore novi, američki, identitet. Oliver Wendell Holmes, Sr. je proglasio ovaj govor američkom "intelektualnom deklaracijom nezavisnosti". 

Postoji nekoliko glavnih tačaka koje oformljavaju ovu viziju:
* "Jedan čovjek" (*One Man*) je jedinstvo čitavog društva koje radi zajedno međusobno se pomažući, gdje jedan dio nije nimalo važniji od drugog. 
** Ljudi sebe trebaju vidjeti kao dio cjeline, ključne čitavom društvu. On kaže: "Čovjek nije famer, niti profesor, niti inženjer, on je sve."
* "Američki učenjak" ima dužnost da, u ovom konceptu "jednog čovjeka", vidi svijet jasno, bez jakih uticaja tradicionalno/historijskih mišljenja, i da na novi način proširi novo razumijevanje svijeta. 
** Učenjakovo obrazovanje se sastoji od tri cilja.
**# Da istraži i razumije prirodu, koji sadrži učenjakov vlastiti um i ličnost.
**# Da studira "duh prošlosti" da bi dobio nove perspektive i pokuša da "dođe do istine".
**# Da poduzme akcije -- bude interaktivan u svijetu; da ne postane osamljeni učenjak koji će komentarisati iz daljine.
** Učenjakova dužnost je da "bodri, uzdiže, i vodi ljude pokazujući im činjenice među pojavama."  
 
Uz veliku pažnju koju je dobio radi svog eseja *Priroda*, ovaj govor je samo učvrstio njegovu popularnost u Americi, koja će ostati snažna tokom čitavog njegovog života. 

## Također pogledajte 
*Ralph Emerson
*Filozofija
**Savremena filozofija

## Reference 
## Vanjski linkovi 
* Čitav govor, engleski

Kategorija:Filozofija
Kategorija:Filozofska_djela
Jakub Selimoski

**Jakub ef. Selimoski** (ponegdje i *Jakub ef. Selimovski*) bio je reisu-l-ulema Islamske zajednice Jugoslavije od 1991. do 1993. Rođen je 1946. u Kičevu (današnja Sjeverna Makedonija). Umro je 29. marta 2013. u Istanbulu, gdje je bio na liječenju.

## Biografija
Gazi Husrev-begovu medresu završio je u Sarajevu 1966. Nakon završetka Gazi Husrev-begove medrese upisuje se na Filološki fakultet – Odsjek orijen­talistike u Beogradu Kasnije nastavlja studij na Odsjeku civilizacije i kulture Univerziteta Al-Azhar u Kairu, koji završava 1972. Po povratku u Islamsku zajednicu Makedonije bio je postavljen za vjersko-prosvjetnog referenta, a malo kasnije za sekretara Starješinstva Islamske zajednice u Makedoniji.

Nakon smrti Bedri Hamida, dotadašnjeg predsjednika Starješinstva Islamske zajednice u SR Makedoniji, Selimoski je postavljen za vršioca dužnosti predsjednika, a zatim ga je Vrhovni sabor Islamske zajednice Jugoslavije 1981. imenovao za predsjednika Starješinstva Islamske zajednice u SR Makedoniji. Njegova spremnost i organizacione sposobnosti rezultirale su i izgradnjom i otvaranjem Isabegove medrese u Skoplju, izgradnjom i obnovom brojnih džamija, pokretanjem izdavačke djelatnosti i prvog vjerskog informativnog lista nakon Drugog svjetskog rata u Makedoniji *El-Hilal*, unapređenju vjerske pouke i dr.

Početkom 1990. Selimovski je imenovan vršiocem dužnosti reisu-l-uleme, u kom periodu su obavljeni izbori na svim nivoima u islamskoj zajednici te privedene kraju i promjene Ustava Islamske zajednice. Godinu dana kasnje, 9. marta 1991, tajnim glasanjem na sjednici Izbornog tijela za izbor reisu-l-uleme u Sarajevu, pobijedio je između četiri kandidata. Njegov izbor se uzima kao prvo slobodno, demokratsko biranje reisu-l-uleme nakon Drugog svjetskog rata. Funkciju reisu-l-uleme obavljao je do formiranja Obnoviteljskog sabora za Islamsku zajednicu Bosne i Hercegovine.

## Reference 
## Vanjski linkovi
Kategorija:Imami
Kategorija:Biografije, Kičevo
Kategorija:Rođeni 1946.
Kategorija:Umrli 2013.
Kategorija:Reisul-uleme Islamske zajednice u Bosni i Hercegovini
Naim Hadžiabdić

**Naim ef. Hadžiabdić** je rođen u Pruscu 18. maja 1918. godine. Osnovno vjersko obrazovanje stekao je u rodnom mjestu, a osnovnu školu završio u Donjem Vakufu. Nakon završene Gazi Husrev-begove medrese u Sarajevu, školovanje nastavio na Višoj islamskoj teološkoj školi. Po završetku školovanja stupa u službu Islamske zajednice, u svojstvu džematskog imama u Donjem Vakufu, gdje ostaje petnaest godine. Nakon toga biva imenovan za glavnog imama bugojanskog i travničkog srez, da bi 1963. bio izabran za predsjednika Starješinstva Islamske zajednice u BiH, na kojoj funkciji ostaje do 1975. godine.

Sa reisu-l-ulemom Sulejmanom Kemurom učestvuje u vraćanju "Đulaginog dvora" za potrebe Gazi Husrev-begove medrese i ostvarenje Islamskog teološkog fakulteta. Nakon smrti reisu-l-uleme Kemure, prvo je izabran za vršioca dužnosti reisu-l-uleme a zatim, na sjednici u Beogradu, 22. marta 1975. godine kao jedini kandidat za vrhovnog poglavara Islamske zajednice u SFRJ. Svečano ustoličenje i predaja menšure obavljena je 18. maja 1975. godine u Gazi Husrev-begovoj džamiji u Sarajevu. Na čelu islamske zajednice u SFRJ Hadžiabdić bio je 12 godina. U njegovo vrijeme otvoren je Islamski teološki fakultet u Sarajevu, otvorena je Isa-begove medresa u Skoplju te je pokrenuta izgradnja Zagrebačke džamije.

Umro je 3. jula 1987. godine a ukopan je tri dana kasnije u haremu Gazi Husrev-begove džamije.

Kategorija:Rođeni 1918.
Kategorija:Umrli 1987.
Kategorija:Biografije, Donji Vakuf
Kategorija:Imami
Kategorija:Reisul-uleme Islamske zajednice u Bosni i Hercegovini
Ilići

**Ilići** su naseljeno mjesto u gradu Mostaru, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt grada Mostara
Donji Lug

**Donji Lug** je naseljeno mjesto u općini Žepče, Bosna i Hercegovina.

## Historija 
Naselje Donji Lug se do 2001. godine nalazilo u sastavu općine Zavidovići.

## Stanovništvo 
## Reference 
## Vanjski linkovi 
* Zvanični sajt općine Žepče
Markantun de Dominis

mini|desno|Markantun de Dominis
**Markantun de Dominis** (Rab, 1560. - Rim, 8. septembar 1624.) hrvatski polihistor, matematičar, fizičar i filozof.

Senjski biskup i splitski nadbiskup, u 16. vijeku eksperimentima istraživao disperziju bijele svjetlosti i na taj način tumačio pojavu duge.
Početkom 18. vijeka Newton odaje priznanje Dominisu za objašnjenje duge pomoću dvaju lomova i jednog odbijanja svjetlosti na kapljicama kiše.

## Također pogledajte 
*Filozofija
**Novovjekovna filozofija

## Vanjski linkovi 
* Markantun de Dominis - biografija na stranicama "Amoica"
* Mark Antun de Dominis - biografija na stranicama "Hkv-a"
* Markantun de Dominis

Dominis, Markantun de
Dominis, Markantun de
Dominis, Markantun de
Dominis, Markantun de
Dominis, Markantun de
Dominis, Markantun de
Dominis, Markantun de
Dominis, Markantun de
Benedetto Croce

**Benedetto Croce** (Pescasserola, 25. februar 1866. - Napulj, 20. novembar 1952.), italijanski filozof, političar, historičar umjetnosti i literarni kritičar.

Bio je ministar prosvjete i predsjednik *Liberalne partije Italije*. Njegova društvena i literarno-historijska djelatnost posebno je došla do izražaja u časopisu *"La Critica"*, koji je 1903. sa G. Gentileom i pokrenuo. Glavno filozofsko djelo kojim se pručuo jest *"Filozofija kao nauka duha"*. Smatrao je da postoje dvije temeljne forme ljudske spoznaje: intuitivna, do koje se dolazi putem fantazije i logička, putem intelekta. Pisao je i brojne historijske oglede i književne monografije.

## Također pogledajte 
*Filozofija
**Savremena filozofija

Kategorija:Italijanski filozofi
Kategorija:Italijanski političari
Kategorija:Biografije, Pescasserola
Kategorija:Rođeni 1866.
Kategorija:Umrli 1952.
Bura

mini|Bura na Jadranu
**Bura** je naziv za hladni, mahoviti vjetar koji puše sa sjeveroistoka, posebno na Jadranu i priobalnom pojasu posebno je jaka u Podvelebitskom kanalu (Senj). Suprotno od bure u nekim pogledima je **jugo**, topli vjetar koji puše duž obale s jugoistoka. Ponekad bura može dosegnuti i brzine veće od 200&nbsp;km/h, najčešće zimi. Donosi hladno, ali stabilno vrijeme bez oborina.

## Reference 
## Vanjski linkovi 
Kategorija:Meteorologija
Kategorija:Vjetrovi
Edith Piaf

**Édith Piaf** (Pariz, 19. decembar 1915. - Pariz, 11. oktobar 1963.), pravo ime *Edith Giovanna Gassion*, francuska pjevačica.

Édith Piaf, kći akrobate, djetinjstvo je provela u bijedi putujući s cirkuskim družinama. S 15 godina počinje kao ulična pjevačica, a od 1937. pjeva na pariskim scenama i postaje znamenito ime francuske šansone. Gostovala je po Evropi, Sjedinjenim Američkim Državama i drugdje djelomice s grupom "Les Compagnons de la chanson". Pojavila se i na filmu. Glasa puna neodoljive topline pjevala je o tjeskobi siromaštva, bijedi ulice i skitnji, ali i o neugasivoj nadi, povjerenju i sveprisutnoj magiji ljubavi. Napisala je memoarska djela "Na balu šanse" i "Moj život".

## Reference 
## Vanjski linkovi 
* https://www.imdb.com/name/nm0681191/
* https://www.ebsco.com/research-starters/history/edith-piaf
* www.edithpiaf.com
* www.little-sparrow.co.uk
* Édith Piaf
* Les conquêtes de Piaf

Kategorija:Francuske pjevačice
Kategorija:Rođeni 1915.
Kategorija:Umrli 1963.
Kategorija:Biografije, Pariz
Kanarska ostrva

**Kanarska ostrva** ili **Kanari** ( ili *Islas Canarias*) jesu arhipelag od sedam većih i više manjih ostrva i hridi vulkanskog porijekla u Atlantskom okeanu, u blizini sjeverozapadne obale Afrike. Pripadaju Španiji, unutar koje čine autonomnu zajednicu. Kanari su najjužnija regija Španije i najveći i najnaseljeniji arhipelag Makaronezije.

## Historija 
Kanarska ostrva otkrili su stari Grci, ali su osvojena tek oko 1400. godine.

## Geografija 
Ostrva i njihovi glavni gradovi:
* Tenerife (Santa Cruz de Tenerife)
* Gran Canaria (Las Palmas)
* Lanzarote (Arrecife)
* La Palma (Santa Cruz de La Palma)
* La Gomera (San Sebastián de La Gomera)
* El Hierro (Valverde)
* Fuerteventura (Puerto del Rosario).

Najbliže ostrvo udaljeno je 108&nbsp;km od sjeverozapadne afričke obale.

Vulkan Teide na Tenerifeu najviša je planina u Španiji i treći najveći vulkan na Zemlji. Klima je obično blaga i vrlo suha.

Četiri od 13 španskih nacionalnih parkova nalaze se na Kanarima:
* Caldera de Taburiente (La Palma)
* Garajonay (La Gomera)
* Teide (Tenerife)
* Timanfaya (Lanzarote).

## Politika 
Autonomna zajednica Kanari sastoji se od dvije provincije: Las Palmas i Santa Cruz de Tenerife (provincija)|Santa Cruz de Tenerife]].

mini|desno|300px|Mapa arhipelaga
[mini|desno|300px|Mapa Kanarskih ostrva koju je nacrtao [William Dampier za vrijeme svog putovanja u Novu Holandiju 1699. godine.]]

## Reference 
## Vanjski linkovi 
* Tenerife, Kanari fotografije

Kategorija:Španska ostrva
*
Rat na Kosovu

**Kosovski rat** je bio oružani sukob na Kosovu koji je počeo krajem februara 1998. i trajao je do 11. juna 1999. U ratu su, kao suprostavljene strane, učestvovale snage Savezne Republike Jugoslavije (koju su u to doba činile republike Crna Gora i Srbija), koje su kontrolisale Kosovo prije rata i snaga kosovskih Albanaca poznate kao Oslobodilačka vojska Kosova (OVK), uz zračnu podršku NATO-a u završnici sukoba (od 24. marta 1999).

Sukob je okončan 9. juna 1999. godine Kumanovskim sporazumom kojim su se jugoslovenske i srpske snage povukle sa Kosova nakon čega je međunarodna zajednica osigurala vojno prisustvo. Nakon rata dokumentovano je da tokom tog sukoba život izgubilo 13.517 ljudi. Jugoslovenske i srpske snage prouzrokovale su raseljavanje između 1,2 i 1,45 miliona kosovskih Albanaca.  Poslije rata, oko 200.000 Srba, Roma i drugih stanovnika nealbanskog porijekla je napustilo Kosovo.

Cilj SRJ bilo je zadržavanje statusa Kosova kao autonomnu pokrajinu u Srbiji, dok su kosovski Albanci željeli nezavisno Kosovo.

## Strane u ratu 
* 
* 22x22piksel Oslobodilačka vojska Kosova
* 20px Mudžahedini
*  Savezna Republika Jugoslavija
* 20px Srpska policija
*  Srpske paravojne snage

## Kratka historija Kosova zbog objašnjenja sukoba 
## Miloševićev teror sa VJ 
## Politički potezi Ibrahima Rugove 
## Pobuna UCK i izbijanje rata 
## Bombadovanje NATO-a 
## Rezultat i posljedice rata 
Nakon bombardiranja SRJ, Milošević povlači vojsku i policiju sa Kosova. To je dogovoreno u Kumanovskom sporazumu. Kosovo je postalo protektorat UN-a i od tada Srbija nema kontrolu nad Kosovom. Nezavisnost Kosova je proglašena 17. februara 2008. usvajanjem deklaracije u Skupštini Kosova u Prištini.

## Reference 
## Također pogledajte 
* Operacija Potkovica

Kategorija:Historija Kosova
Kategorija:Historija Srbije
Kategorija:1996. na Kosovu
Kategorija:1997. na Kosovu
Kategorija:1998. na Kosovu
Kategorija:1999. na Kosovu
Kategorija:1996. u Srbiji
Kategorija:1997. u Srbiji
Kategorija:1998. u Srbiji
Kategorija:1999. u Srbiji
Kategorija:Sukobi u 1996.
Kategorija:Sukobi u 1997.
Kategorija:Sukobi u 1998.
Kategorija:Sukobi u 1999.
Kategorija:Kosovski rat
Kategorija:Vojna historija Srbije
Kategorija:Vojna historija Crne Gore
Kategorija:Vojna historija Kosova
Kategorija:Ratovi u bivšoj Jugoslaviji
Kategorija:Albanski nacionalizam
Kategorija:Ratovi s učešćem Srbije
Kategorija:Ratovi s učešćem Kosova
Kategorija:NATO-ova intervencija u bivšoj Jugoslaviji
Kategorija:Srpski nacionalizam
Kategorija:Ratovi s učešćem NATO-a
Christian Schwarz-Schilling

**Christian Schwarz-Schilling** (rođen 19. novembra 1930) njemački je političar koji je od 1982. do 1992. bio ministar komunikacija. U decembru 2005. je izabran kao nasljednik Paddy Ashdowna kao visoki predstavnik za Bosnu i Hercegovinu, čiji mandat je počeo 1. februara 2006. Schwarz-Schilling je nominovan od strane bosanskog i srpskog predsjednika, a njegovo imenovanje je podržano od sve tri etničke grupe u Bosni.

On se obavezao da će njegova uloga biti "savjetodavnog" karaktera, što je direktan kontrast Ashdownu, koji je na sebe privukao dosta kritike, pogotovo od strane bosanskih Srba, jer se previše oslanjao na svoje moći u zakonodavstvu i otpuštanju izabranih službenika.

Neki komentatori tvrde da bi gosp. Schwarz-Schilling mogao imati poteškoća korišteći isključivo metodu ubjeđivanja kako bi se postigla potpuna tranzicija Bosne i Hercegovine iz ratne anarhije u stabilnu članicu Evropske Unije.

## Politička karijera 
Od 1957. do 1982 je vodio fabriku baterija u Budingenu, u državi Hessen.

U međuvremenu je počeo stvarati interes za politiku, pa je se pridružio konzervativnoj *Kršćanskoj Demokratskoj Uniji* (CDU) 1960, da bi članom regionalnog parlamenta u Hessenu  postao 1966., a godinu kasnije i generalnim sekretarom CDU-a u Hessenu.

1976. je izabran u Bundestag, njemački savezni parlament, a ministrom pošte i komunikacija je postao kada je lider CDU-a Helmut Kohl došao na mjesto kancelara 1982.

Međutim, Schwarz-Schilling nikada nije postao dio Kohlovog užeg kruga i čini se da je bio prilično nezapažen ministar.

## "Posramljen" 
Minhenske dnevne *Sueddeutsche Zeitung * su napisale da je njegov "najzapaženiji akt na mjestu ministra bio trenutak kada ga je napustio". 
Gosp. Schwarz-Schilling je dao ostavku 1992. jer je bio ljut što je Njemačka pasivno posmatrala zvjerstva na prostorima bivše Jugoslavije, odbijajući Kohlovo objašnjenje da ustav poslijeratne Njemačke ne dozvoljava vojno uplitanje.

Tada je rekao kancelaru "da se stidi" što pripada takvoj vladi, i da je u politiku ušao upravo da bi spriječio da se  nacistička zvjerstva "nikada ne ponove".

I dok je prostor Jugoslavije srljao u haos, Schwarz-Schilling je zasukao rukave i pokušao posredovati između zaraćenih strana – uloga koje je kasnije formalizirana Vašingtonskim sporazumom iz 1994, a koju je držao sve do 2004, kada je ukinuta.

Tokom i poslije rata, Schwarz-Schilling je neumorno putovao Bosnom i Hercegovinom, pokušavajući riješiti sporove a kasnije i nadgledanje povratka 2,2 miliona izbjeglica, pola bh. stanovništva.

14. decembra 2005. je potvrđeno da će Schwartz-Schilling zamijeniti Ashdowna, kao i visoki predstavnik, pozicija stvorena Dejtonskim sporazumom, i kao specijalni izaslanik Evropske Unije u Bosni i Hercegovini.

## Vanjski linkovi 
* 

Kategorija:Visoki predstavnici za Bosnu i Hercegovinu
Kategorija:Njemački političari
Kategorija:Rođeni 1930.
Kategorija:Živi ljudi
Kategorija:Biografije, Innsbruck
Kaspijsko jezero

[thumb|320px|Kaspijsko jezero, plaža [Khezeshahr]]
**Kaspijsko jezero** ili **Kaspijsko more** je najveće jezero na Zemlji, između Evrope i Azije, s površinom od 394 000 km2. Sjeverni dio jezera je plitak jer ga popunjavaju nanosi rijeke Volge, a južni je dublji, do 980 m.

Kaspijsko jezero je slano i zapravo je zatvoreno more. Na obalama Kaspijskog jezera nalaze se države Rusija, Iran, Azerbejdžan, Turkmenistan i Kazahstan.

Iduće ruske upravne jedinice su na obalama Kaspijskog jezera: republike Dagestan i Kalmička te Astrahanska oblast. Od iranskih pokrajina, na Kaspijsko jezero izlaze Guilan, Mazandaran i Golestan. U njemu ima 170 grama soli po litru. Sjeverno i istočno od jezera nalaze se stepe Središnje Azije. Na istočnoj obali se nalazi zaljev Kara Bogaz.

Promet na Kaspijskom jezeru je dobro razvijen, a važan je i ribolov.

Kategorija:Jezera u Rusiji
Kategorija:Jezera u Iranu
Kategorija:Jezera u Azerbejdžanu
Kategorija:Jezera u Turkmenistanu
Kategorija:Jezera u Kazahstanu
Madeira

**Madeira** je naziv za grupu ostrva u Atlantskom okeanu. Ostrva su dio Portugala i jedna su od dvije autonomne regije ove države. Iako su ostrva bila poznata i Rimljanima pod nazivom "Ljubičasta ostrva" računa se da su ih otkrili Portugalci, između 1418. i 1420. godine. Madeira je popularna turistička destinacija, poznata po vinu, ugodnoj klimi, netaknutoj prirodi i proslavi Nove godine sa spektakularnim vatrometom koji je ušao u Ginisovu knjigu rekorda.

## Historija 
Madeira je grupa vulkanskih ostrva u sjevernom Atlantiku koje su kolonizirali Portugalci 1420. godine. Naseljavanje i raspodjela prava na zemljište na nenaseljenim ostrvima bio je model koji bi portugalska kruna kopirala u drugim kolonijalnim ostrvskim grupama u Brazilu. Arhipelag Madeira bio je prigodno stajalište za brodove koji su vozili trgovačkim putevima između Evrope i Amerike. Osim toga, sa svojim bogatim vulkanskim tlom, blagom klimom i dovoljnom količinom padavina, ostrva su se iskorištavala za poljoprivredu, posebno uzgoj pšenice, vina i šećerne trske, a afrički robovi su iskorištavani za obradu plantaža. Danas, baš kao i u 15. vijeku, Madeira je najpoznatija po ojačanom vinu koje nosi ime glavnog ostrva. Ostrva su danas autonomna regija Portugala.

## Stanovništvo 
## Sport 
[mini|263x263piksel|[Cristiano Ronaldo]]

Jedan od najboljih fudbalera današnjice, Cristiano Ronaldo, rodio se u Funchalu, glavnom gradu ovog ostrva.

## Reference 
## Vanjski linkovi 
Kategorija:Ostrva
Kategorija:Geografija Portugala
Sveta Helena

**Sveta Helena** je naziv za ostrvo i administrativnu jedinicu u južnom Atlantskom okeanu, 2800&nbsp;km zapadno od obale Angole, te za britansku prekomorsku teritoriju koji pored ostrva Sveta Helena uključuje i ostrva Ascension i Tristan da Cunha.

## Historija 
Nenaseljeno ostrvo otkrio je 1502. Portugalac Joao da Nova Castella. Ostrvo je "ponovo otkrio" 1588. britanski pomorac Thomas Cavendish. Ostrvo su 1633. prisvojili Holanđani. Kasnije je ono dospjelo pod upravu Britanske Istočnoindijske kompanije od 1673. pa do 1834, osim tokom Napoleonovog progonstva (1815-1821) kada je bilo podređeno britanskoj vladi. Od 1834. bilo je britanska zavisna teritorija sa statusom kolonije. Unutrašnju autonomiju ima od 1966. godine.

## Političke podjele 
Izvršnu vlast posjeduje Kralj Charles III.

Ustavna naredba Svete Helene, Uzašašća i Tristan da Cunha iz 2009. (Naredba u Vijeću Tajnog vijeća Ujedinjenog Kraljevstva) donijela je novi ustav za teritorije, koji je stupio na snagu 1. septembra 2009. Odredbe ustava su podijeljene za svaku od 3 teritorije ponaosob. Sveta Helena ima guvernera i zakonodavno vijeće, dok Tristan da Cunha i Ascension imaju administratora i ostrvsko vijeće. Konkretno, ustav uključuje (za svaku teritoriju) "temeljna prava i slobode pojedinaca".

## Geografija 
Sveta Helena je usamljeno ostrvo vulkanskog porijekla, dugačko 18&nbsp;km i široko deset km. Većinom je brdovito s duboko urezanim dolinama i strmim obalama. Klima je tropsko okeanska s malim godišnjim i dnevnim kolebanjem temperature. Uz obalu je skromna vegetacija, u unutrašnjosti su uglavnom pašnjaci, a u višim predjelima lisnate šume. Ostrvo Sveta Helena, 17&nbsp;km dugo i 10&nbsp;km široko, ima neravni, vulkanski teren. Njegova površina iznosi 122&nbsp;km2. Postoji nekoliko stijena i otočića uz obalu, uključujući *Castle Rock, Speery Island, The Needle, Lower Black Rock, Upper Black Rock* (jug)*, Bird Island* (jugozapad), ''Black Rock, Thompson's Valley Island, Peaked Island, Egg Island, Lady's Chair, Lighter Rock* (Zapad)*, Long Ledge (Ostrvo Nort Rock, Ostrvo George, Ostrvo George).* (Istok), *The Booys, Sandy Bay Island, The Chimney, White Bird Island i Frightus Rock'' (jugoistok), od kojih su svi unutar jednog kilometra od obale.

## Privreda 
Ostrvo nema većih prirodnih bogastava te zavisi od britanske pomoći. Malobrojno stanovništvo bavi se poljoprivredom. Od 1970-ih godina razvilo se savremeno ribarstvo, zbog mnogo ribe u okolnim morima.

## Stanovništvo 
Stanovnici su potomci britanskih doseljenika koje je ondje naselila Britanska Istočnoindijska kompanija. Kasnije su dovođeni robovi iz Afrike te Indijci i Kinezi.

## Kultura 
## Također pogledajte 
## Reference 
## Vanjski linkovi 
* Stranica vlade
* Sveta Helena - izolovani biser Atlantika
* Mjesto gdje je umro Napoleon 

Kategorija:Britanske prekomorske teritorije
Réunion

**Réunion** je francusko ostrvo u Indijskom okeanu. Nalazi se 700&nbsp;km istočno od Madagaskara i 200&nbsp;km jugozapadno od Mauricijusa. Réunion je prekomorska teritorija i regija Francuske. Ima oko 827.000 stanovnika.

## Historija 
Arapski mornari su zvali ostrvo *Dina Morgabin* (Zapadno ostrvo). Prvi Evropljani koji su došli na ostrvo su bili Portugalci, koji su ga našli nenaseljenog 1513. i nazvali ga *Santa Apollonia*. Francuzi su prvi put stupili na ostrvo 1638., a 1642. Jacques Pronis ga je proglasio francuskim teritorijem kada je na njega prebacio tucet francuskih zatvorenika sa Madagaskara. Zatvorenici su kasnije vraćeni u Francusku, a 1649. kralj Luj XIII. je nazvao ostrvo *Île Bourbon*. Ostrvo je ime **Réunion** dobilo 1793, padom kraljevstva u Francuskoj. 1801. za vrijeme Napoleona, ostrvo je preimenovano u Île Bonaparte. Ostrvo su 1810. oteli Britanci (koji su ga opet zvali Bourbon), da bi ga 1815. opet vratili Francuzima. Kada je vladavina Bourbona konačno pala u Francuskoj 1848, ostrvo je ponovno preimenovano u Réunion. Ostrvo je postalo veoma strateški važno od 1869, kada je prokopan Sueski kanal. Réunion je postao prekomorski departman Francuske 19. marta 1946. Ultraperiferna regija Evropske Unije je postao 1997. Internetski nastavak mu je .re

## Geografija 
Ostrvo je dugo ukupno 63&nbsp;km; sa 45&nbsp;km širine, te pokriva 2512&nbsp;km2. Slično je ostrvu Havaji utoliko što se oba nalaze iznad žarišta u Zemljinoj kori. Piton de la Fournaise, vulkan sa štitom na istočnom kraju ostrva Reunion, uzdiže se više od 2611 m iznad nivoa mora i ponekad se naziva sestrom havajskih vulkana zbog sličnosti klime i vulkanske prirode.

Tlo je pretežno krš i planine. Padine oba vulkana su pošumljene. Obrađena zemlja i gradovi poput glavnog grada Saint-Denisa koncentrisani su na okolnim obalnim nizinama.

## Kultura 
Reunionska kultura je spoj evropske, afričke, tamilske, indijske i kineske tradicije. Glavni praznici su isti kao i oni u Francuskoj (Dan državnosti, Dan Bastilje, Božić, Nova godina, ) dopunjeni lokalnim proslavama poput godišnjice ukidanja ropstva 21. decembra i tamilske i kineske nove godine.

## Stanovništvo 
Reunion većinski sadrži iste etničke populacije kao Mauricijus: Indijce (uključujući *Tamile*), Vijetnamce, Afrikance, Madagaskarce, Kineze i etničke Francuze - ali u različitim omjerima. Kreoli, mješovitog porijekla, čine većinu stanovništva. Bijelci čine otprilike jednu četvrtinu stanovništva, Indijci čine 21%, a ljudi kineskog ili vijetnamskog porijekla većinu ostatka. Dok *Gudžarati i Tamilci* čine većinu Indo-reunionskog naroda, ljudi hindi, urdu, bhojpuri i drugih porijekla čine ostatak stanovništva. Reunion je po kulturi, etničkom sastavu, jeziku i tradiciji vrlo sličan Mauricijusu i Sejšelima.

## Reference 
## Vanjski linkovi 
Kategorija:Ostrva
Kategorija:Francuske prekomorske teritorije
Kategorija:Regije Francuske
Kategorija:Francuska ostrva

Kategorija:Ostrvske države i teritorije u Indijskom okeanu
.ye

mini|149x149piksel

**.ye** je najviši Internet domen za Jemen.

Da biste registrovali .ye domenu, morate imati kompaniju registrovanu u Jemenu. Međutim, neki registratori pružaju uslugu lokalnog prisustva za klijente koji nisu iz Jemena. Imena domena također moraju biti hostovana u Republici Jemen.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Jemen
Y
Islamski kalendar

**Islamski kalendar** je lunarni (Mjesečev) kalendar. On se za protok vremena ravna prema Mjesečevim mijenama. Jedna puna Mjesečeva mijena (transformacija od mjeseca mlađaka na nebu do punog Mjeseca i potom opet do mlađaka) označava protok jednog mjeseca po kalendaru.

Za početak islamskog kalendara uzima se Hidžra, preseljenje Muhammeda iz Mekke u Medinu usljed progona i pritisaka koje su nad njim vršili idolopoklonici iz njegovog rodnog grada.

## Mjeseci 
Islamski kalendar ima dvanaest mjeseci:

# *Muharrem ul Haram* (ili skraćeno *Muharrem*) - **محرّم**, "zabranjen"
# *Safer* - **صفر**, "prazan"
# *Rebiul-evvel* (''Rebi' I*) - **ربيع الأول**, "prvo proljeće"
# *Rebiul-ahir* (*Rebi' II*) - **ربيع الآخر أو ربيع الثاني**, "drugo proljeće"
# *Džumadel-ula* (*Džumade I*) - **جمادى الأولى**, "prvi mjesec osušene zemlje"
# *Džumadel-uhra* (*Džumade II*) - **جمادى الآخرة أو جمادى الثانية**, "drugi mjesec osušene zemlje"
# *Redžeb* - **رجب**, "poštovanje"
# *Ša'ban* - **شعبان**, "raštrkani"
# *Ramazan* - **رمضان**, "sprženi"
# *Ševval* - **شوّال**, "podizanje"
# *Zul-ka'de* - **ذو القعدة**, "primirje"
# *Zul-hidždže* - **ذو الحجة** , "hadžiluk"

## Dani 
:Nedjelja: *yaum al-ahad*** يوم الأحد** (Prvi dan)
:Ponedjeljak: *yaum al-ithnayn*** يوم الإثنين** (Drugi dan)
:Utorak: *yaum ath-thalatha' ***يوم الثُّلَاثاء** (Treći dan)
:Srijeda: *yaum al-arba`a**** يوم الأَرْبعاء'* (Četvrti dan)
:Četvrtak: *yaum al-khamis*** يوم الخَمِيس** (Peti dan)
:Petak: *yaum al-jum`a* **يوم الجُمْعَة** (Džuma)
:Subota: *yaum as-sabt* **يوم السَّبْت**

## Formula 
C \approx \frac{32H}{33} + 622

H \approx \frac{33(C - 622)}{32}

C *(gregorijanski kalendar)*, H *(islamski kalendar)''

## Reference 
Kategorija:Islam
Clark Gable

**Clark Gable** (1. februar 1901. - 16. novembar 1960.) bio je američki filmski glumac, često nazivan "Kraljem Hollywooda", ili jednostavno kao "Kralj". Gable je započeo svoju karijeru kao pozorišni glumac i pojavljivao se kao statista u nijemim filmovima između 1924. i 1926. godine, a 1931. godine uznapredovao je do sporednog glumca u nekoliko filmova MGM-a. Sljedeće godine, ostvario je svoju prvu vodeću holivudsku ulogu i postao vodeći glumac u više od 60 pokretnih slika u naredne tri decenije.

Gable je osvojio Oscara za najboljeg glavnog glumca sa filmom *Dogodilo se jedne noći* (1934), i bio je nominiran za glavne uloge u filmovima *Pobuna na brodu Bounty* (1935) i za njegovu vjerovatno najpoznatiju ulogu kao Rhett Butler u epskom filmu *Prohujalo s vihorom* (1939).

Gable se istakao sa komercijalno i kritički uspješnim filmovima kao što su *Crvena prašina* (1932), *Manhattanska melodrama* (1934), *San Francisco* (1936), *Saratoga*, (1937) *Petrolej* (1940), *Propagandisti* (1947), *Povratak kući* (1948), i * Neprilagođeni* (1961), koji je bio i njegov posljednji film.

Gable se pojavljivao nasuprot nekih od najpopularnijih glumica tog vremena: Joan Crawford, koja je bila njegova omiljena glumica s kojom je najviše volio da radi, i s kojom je snimio ukupno osam filmova; Myrna Loy je snimila s njim sedam filmova, a sa Jean Harlow je učestvovao u ukupno šest produkcija. Također je glumio sa Lanom Turner u četiri filma, a sa Normom Shearer i Avom Gardner u po tri filma. Posljednji Gableov film je bio, *Neprilagođeni* (1961), a pojavio se zajedno sa Marilyn Monroe, (također njen posljednji nastup na velikom ekranu). Gable se smatra jednim od najdosljednijih glumaca u historiji filma, pa je se pojavljivao u godišnjim anketama izdavačke kuće *Quigley Publishing* 16 puta u kategoriji glumaca sa najvišom zaradom. Imenovan je od strane Američkog filmskog instituta (AFI-evih 100 godina ... 100 zvijezda) sedmom najvećom muškom zvijezdom klasične američke kinematografije.

## Filmografija 
* *Prohujalo s vihorom*
* *Dogodilo se jedne noći*
* *Mogambo*
* *Pobuna na brodu Bounty*
* *Neprilagođeni*

## Reference 
## Vanjski linkovi 
* 

Kategorija:Rođeni 1901.
Kategorija:Umrli 1960.
Kategorija:Biografije, Cadiz (Ohio)
Kategorija:Američki glumci
Kategorija:Amerikanci porijeklom iz Njemačke